श्रीमद्भागवत कथा पूरे करवाती है सारे मनोरथ : कुलदीप शास्त्री
मंडी आदमपुर सिटी | श्रीमद्भागवतकथा सारे मनोरथ पूरे कराती है। भागवत के जरिये दुर्लभ से दुर्लभ चीज भी प्राप्त की जा सकती है। भागवत उस कल्पवृक्ष के समान है, जो मांगने पर कुछ भी देती है और नहीं मांगने वाले को मोक्ष देती है। अगर सात दिन संयम-नियम विश्वास से कथा सुनी जाए तो हमारी मनोकामनाएं पूरी होती है, पर इसके लिए सब्र चाहिए। उक्त विचार मंगलवार को स्थानीय कॉलेज रोड स्थित राम आश्रम शिव मंदिर में श्री राम आश्रम शिव मंदिर सेवा समिति द्वारा चल रही श्री मद्भागवत कथा के दूसरे दिन श्रद्धालुओं को संबोधित करते हुए कालांवाली से पधारे कुलदीप शास्त्री ने कहीं।
awa_Deva hin_Deva